**Chaq'rab' teneb'anb'il sa' xb'eeneb' li poyanam nake'k'anjelak chi rix li tenq'ank sa' xb'eeresinkil li xwanjikeb' chi rix li xjunxaqalileb'.**

Eb' li poyanam nake'k'anjelak chi rix li tenq'ank  **naruuk** **nake't'ane' maak sa' xb'eeneb' malaj naruuk nake'isiik sa' eb' li xk'anjel, wi' te'xb'aanu li yib' aj na'leb' rik'in li xjunxaqalileb' sa' li xk'anjel.** Arin nawank xtusub'ankil junqaq li chaq'rab' tentook te'xb'eeresi.

* Eb' li poyanam nake'k'anjelak chi rix li tenq'ank **ink'a' naruuk nake'wank chi ib'il ib' rik'in junaq poyanam toj maji' tz'aqal waqxaqlaju chihab' re**, **us ta li na'leb' a'in ak sumenb'il chi ru chaq'rab' sa' li xtenamit**. Ink'a' naruuk xk'ulub'ankil wi' tyeemanq naq yal sa' xk'ab'a' naq ink'a' raj nanawmank xchihab' li poyanam x-uxmank wi' li wank chi ib'il ib'.
* Eb' li poyanam nake'k'anjelak chi rix li tenq'ank**, ink'a' naruuk nake'k'ehok tumin chi moko naruuk nake'xjal k'anjel, k'a' re ru, usilal,** sa’ xk’ab’a’ xk'eeb'al aj wi' chi xjunil k'a' re ru ak xaqab'anb'il cho'q reheb' li poyanam nake'xk'ul rahilal malaj li wankeb' sa' majelal yal sa' xk'ab'a' naq taa'ajmanq li wank chi ib'il ib' rik'ineb' malaj yal re xmuxb'al li xjunxaqalileb'. Ink'a' naruuk xyechi'inkil chi xjunil li k'a' re ru a'in yal sa' xk'ab'a' naq taa'ajmanq xmuxb'al malaj xmajewankileb' li poyanam wankeb' sa' rajb'al ru. Ink’a’ aj wi’ naruuk yechi'ink tumin, tojleb' yal sa' xk'ab'a' naq taa'ajmanq li wank chi ib'il ib' malaj xmuxb'al xjunxaqalil junaq li poyanan ak a'an wi' li xk'anjel, jo' li nake'yeemank re, poyanam nake'xk'ayi rib'eb'.
* Eb' li poyanam nake'k'anjelak chi rix li tenq'ank wankeb' raatin sa' xb'eeneb' li poyanam nake'k'eemank xtenq'aleb'. A'ineb' chik nake'taqlank sa' xb'eeneb' li poyanam wankeb' sa' rahilal malaj sa' majelal li nake'xk'ul xtenq'aleb. Sa' xk'ab'a' a'in eb' li molam nake'kanjelak chi rix li tenq'ank **nake'xtz'ama chi ruheb' laj k'anjel naq ink'a' naruuk nake'wank chi ib'il ib' rik'in junaq poyanam wank sa' majelal** yal sa' xk'ab'a' xk'eeb'al junaq xtenq', sa' xk'ab'a' xb'aanunkil li yib' aj na'leb' a'in li usilal naxb'aanu li molam moko paab'ajel ta chik xb'aan naq nawank xmuxb'al li xwankil malaj li xloq'al.
* Wi' junaq aj k'anjel chi rix li tenq'ank **naxnaw malaj naxk'a'uxla** naq wank junaq li poyanam natz'aqonk sa' li molam yook xmuxb'al li naxye li chaq'rab' a'in sa' xb'een li junxaqalil, **tentook naq junpaat tixk'e** li xjitom malaj tixye resilal **a'yaal jo' chank ru naq** xaqxo xb'aan li molam wank wi' chi tz'aqonk.
* Eb' laj k'anjel chi rix li tenq'ank, **tentook te'xb'aanu ut te'xb'eeresi** li sahil wank sa' li xyanqeb' chi xjunileb' laj k'anjel ut **tentook te'xb'eeresi li xwanjikeb' a'yaal** **jo' chank ru** **naq xaqxo** sa' li xchaq'rab'il ut rilb'al naq ink'a' twanq xb'aanunkil li na'leb' ink'a' k'ulub'anb'il malaj eb' li yib' aj na'leb'. Chi xjunileb' laj jolominel reheb' li molam teneb'anb'il sa' xb'eeneb' xkuutunkil ut xb'eeresinkil chi xjunil li na'leb' yook chi yeemank.

Eb' li na'leb' (IASC) wankeb' chi rix xmajewankil ut xmuxb'al xjunxaqalil junaq poyanam nake'tawmank sa' li xoral esil a'in: <http://www.pseataskforce.org/uploads/tools/sixcoreprinciplesrelatingtosea_iasc_english.doc>.

Li esilal a'in xb'eeresimank rik'in xtenq' li nake'k'anjelak chi rix xtz'ilb'al rix lxwanjikeb' li poyanam wankeb' sa' majelal ut li xkolb'al rixeb' chi ru li rahob'tesiik ut muxe'k nake'xk'ul li xjunxaqalil (AAP/PSEA) re IASC ut eb' laj jalol ru aatin maak'a' xnub'ajlileb'.